CELEX: 32011D0303
Language: hu
Date: 2011-05-20 00:00:00
Title: 2011/303/EU: A Bizottság végrehajtási határozata ( 2011. május 20. ) a hasított sertések hollandiai osztályozási módszereinek engedélyezéséről (az értesítés a C(2011) 3427. számú dokumentummal történt)

24.5.2011   
            
            
               HU
            
            
               Az Európai Unió Hivatalos Lapja
            
            
               L 136/95
            
         A BIZOTTSÁG VÉGREHAJTÁSI HATÁROZATA
   (2011. május 20.)
   a hasított sertések hollandiai osztályozási módszereinek engedélyezéséről
   (az értesítés a C(2011) 3427. számú dokumentummal történt)
   (Csak a holland nyelvű szöveg hiteles)
   (2011/303/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke m) pontjára, összefüggésben 4. cikkével,
   mivel:
   
               (1)
            
            
               Az 1234/2007/EK rendelet V. mellékletének B.IV.1. pontja értelmében a hasított sertések osztályozása céljából a színhústartalmat a Bizottság által engedélyezett osztályozási módszerekkel kell megbecsülni, amely módszerek kizárólag a hasított sertés egy vagy több anatómiai részén végzett fizikai méréseken alapuló, statisztikailag bizonyított becslési módszerek lehetnek. Az osztályozási módszerek engedélyezése a becslés során kapott statisztikai hibákkal szembeni felső tűréshatárnak való megfeleléstől függ. E tűréshatár meghatározását a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (2) 23. cikkének (3) bekezdése tartalmazza.
            
         
               (2)
            
            
               A Bizottság a 2005/627/EK határozattal (3) két módszer használatát engedélyezte a hasított sertések hollandiai osztályozására vonatkozóan.
            
         
               (3)
            
            
               Technikai kiigazítások miatt, valamint annak következtében, hogy az ivartalanított hím állatok közeljövőbeli várható hiányával összefüggésben előreláthatólag változni fog a hollandiai sertéspopuláció összetétele, Hollandia arra kérte a Bizottságot, hogy engedélyezze három, a hasított sertések osztályozására szolgáló módszernek az ország területén történő alkalmazását, és ennek érdekében az 1249/2008/EK rendelet 23. cikkének (4) bekezdésében előírt jegyzékben bemutatta boncolásos vizsgálatának részletes leírását, feltüntetve a módszerek alapjául szolgáló elveket, a boncolásos vizsgálat eredményeit és a színhús százalékos arányának becslésére szolgáló egyenleteket.
            
         
               (4)
            
            
               A kérelem értékelése során megállapítást nyert, hogy a szóban forgó osztályozási módszerek engedélyezéséhez szükséges feltételek teljesülnek. Következésképpen ezen osztályozási módszerek Hollandiában való alkalmazását indokolt engedélyezni.
            
         
               (5)
            
            
               A műszerek és az osztályozási módszerek nem módosíthatók, kivéve, ha ezt a Bizottság határozat útján kifejezetten engedélyezi.
            
         
               (6)
            
            
               Az egyértelműség és a jogbiztonság érdekében a 2005/627/EK határozatot hatályon kívül kell helyezni.
            
         
               (7)
            
            
               Tekintettel az új műszerek és egyenletek bevezetéséhez kapcsolódó technikai szempontokra, a hasított sertések osztályozásának e határozattal engedélyezett módszerei 2011. október 3-tól alkalmazandók.
            
         
               (8)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A következő módszerek alkalmazása kerül engedélyezésre a hasított sertéseknek az 1234/2007/EK rendelet V. mellékletének B.IV.1. pontja szerinti, Hollandiában történő osztályozására:
   
               —
            
            
               a „Hennessy Grading Probe (HGP 7)” elnevezésű műszer és az ahhoz kapcsolódó becslési módszerek, amelyeket részletesebben a melléklet 1. része ismertet,
            
         
               —
            
            
               a „Capteur Gras/Maigre – Sydel (CGM)” elnevezésű műszer és az ahhoz kapcsolódó becslési módszerek, amelyeket részletesebben a melléklet 2. része ismertet,
            
         
               —
            
            
               a „CSB Image-Meater (CSB)” elnevezésű műszer és az ahhoz kapcsolódó becslési módszerek, amelyeket részletesebben a melléklet 3. része ismertet.
            
         2. cikk
   Az engedélyezett műszerek, illetve becslési módszerek nem módosíthatók, kivéve, ha ezt a Bizottság határozat útján kifejezetten engedélyezi.
   3. cikk
   A 2005/627/EK határozat hatályát veszti.
   4. cikk
   Ezt a határozatot 2011. október 3-tól kell alkalmazni.
   5. cikk
   Ennek a határozatnak a Holland Királyság a címzettje.
   
      Kelt Brüsszelben, 2011. május 20-án.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 337., 2008.12.16., 3. o.
   
      (3)  HL L 224., 2005.8.30., 17. o.
   
      MELLÉKLET
      
         A HASÍTOTT SERTÉSEK HOLLANDIAI OSZTÁLYOZÁSI MÓDSZEREI
      
      1.   RÉSZ
      
         Hennessy Grading Probe (HGP 7)
      
      
                  1.
               
               
                  Az ebben a részben előírt szabályok akkor alkalmazandók, ha a hasított sertések osztályozása a „Hennessy grading probe (HGP 7)” elnevezésű műszer használatával történik.
               
            
                  2.
               
               
                  A műszer egy fotodiódával (LYU 260-EO típusú Siemens LED és 58 MR típusú fotodetektor) ellátott, 5,95 mm (és a szonda végének valamelyik oldalán elhelyezkedő pengénél 6,3 mm) átmérőjű szondával van felszerelve, amelynek működési tartománya 0–120 mm közötti. A mért értékeket magával a HGP 7 műszerrel és egy ahhoz kapcsolt számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  LMP = 65,92 – 0,6337 * Szalonna + 0,0446 * Izom
                  
                  ahol:
                  
                              LMP
                           
                           
                              =
                           
                           
                              a hasított test becsült százalékos színhústartalma,
                           
                        
                              
                                 Szalonna
                              
                           
                           
                              =
                           
                           
                              a szalonna HGP 7-tel mért vastagsága (bőrrel együtt) milliméterben, az utolsó bordától számított harmadik és negyedik borda között, a test középvonalától 6 centiméterre mérve,
                           
                        
                              
                                 Izom
                              
                           
                           
                              =
                           
                           
                              az izom HGP 7-tel mért vastagsága (bőrrel együtt) milliméterben, a Szalonna mérésével azonos időben és helyen mérve.
                           
                        A képlet a 73,5–107,5 kg tömegű hasított testekre érvényes.
               
            2.   RÉSZ
      
         Capteur Gras/Maigre – Sydel (CGM)
      
      
                  1.
               
               
                  Az ebben a részben előírt szabályok akkor alkalmazandók, ha a hasított sertések osztályozása a „Capteur Gras/Maigre – Sydel (CGM)” elnevezésű műszer használatával történik.
               
            
                  2.
               
               
                  A műszer nagy felbontóképességű, 8 mm átmérőjű Sydel-szondával, infravörös fényt kibocsátó (Honeywell típusú) diódával és két (Honeywell típusú) fényérzékelővel van felszerelve. Működési tartománya 0 mm-től 95 mm-ig terjed.
                  A mért értékeket maga a CGM-műszer számítja át a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  LMP = 66,86 – 0,6549 * Szalonna + 0,0207 * Izom
                  
                  ahol:
                  
                              LMP
                           
                           
                              =
                           
                           
                              a hasított test becsült százalékos színhústartalma,
                           
                        
                              
                                 Szalonna
                              
                           
                           
                              =
                           
                           
                              a szalonna CGM-mel mért vastagsága (bőrrel együtt) milliméterben, az utolsó bordától számított harmadik és negyedik borda között, a test középvonalától 6 centiméterre mérve,
                           
                        
                              
                                 Izom
                              
                           
                           
                              =
                           
                           
                              az izom CGM-mel mért vastagsága (bőrrel együtt) milliméterben, a Szalonna mérésével azonos időben és helyen mérve.
                           
                        A képlet a 73,5–107,5 kg tömegű hasított testekre érvényes.
               
            3.   RÉSZ
      
         CSB Image-Meater (CSB)
      
      
                  1.
               
               
                  Az ebben a részben előírt szabályok akkor alkalmazandók, ha a hasított sertések osztályozása a „CSB Image-Meater” elnevezésű műszer használatával történik.
               
            
                  2.
               
               
                  A CSB Image-Meater alkotórészei a következők: egy videokamera, egy képanalizáló kártyával ellátott személyi számítógép, egy képernyő, egy nyomtató, egy vezérlő mechanizmus, egy osztályozási mechanizmus és interfészek. Az Image-Meater valamennyi (összesen 16) változóját a hasítás vonalánál mérik, a sonka (M. gluteus medius) körül:
                  A mért értékeket számítógép segítségével át kell számítani a színhústartalom százalékos becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  ahol a CSB-vel a hasítás vonalánál mért 16 objektív érték a következő:
                  
                              LMP
                           
                           
                              =
                           
                           
                              a hasított test becsült százalékos színhústartalma,
                           
                        
                              S
                           
                           
                              =
                           
                           
                              szalonnavastagság, a legkisebb szalonnavastagság a musculus gluteus medius (középső farizom) fölött mérve (mm),
                           
                        
                              F
                           
                           
                              =
                           
                           
                              izomvastagság, a legkisebb izomvastagság a musculus gluteus medius elülső vége és a gerinccsatorna háti része között (mm),
                           
                        
                              ML
                           
                           
                              =
                           
                           
                              a musculus gluteus medius hossza (mm),
                           
                        
                              MS
                           
                           
                              =
                           
                           
                              átlagos szalonnavastagság a musculus gluteus medius alatt (mm),
                           
                        
                              MF
                           
                           
                              =
                           
                           
                              a színhús átlagos vastagsága a musculus gluteus medius alatt (mm),
                           
                        
                              WL
                           
                           
                              =
                           
                           
                              a csigolyák átlagos hossza a porckorongokkal együtt (mm),
                           
                        
                              Wa,b,c,dS
                           
                           
                              =
                           
                           
                              a szalonna átlagos vastagsága az első mért csigolya (a) és három másik csigolya (b, c és d) alatt (mm),
                           
                        
                              Wa,b,c,dF
                           
                           
                              =
                           
                           
                              a színhús átlagos vastagsága az első mért csigolya (a) és három másik csigolya (b, c és d) alatt (mm),
                           
                        
                              ES
                           
                           
                              =
                           
                           
                              átlagos külső szalonnavastagság a négy mért csigolya felett (mm),
                           
                        
                              IS
                           
                           
                              =
                           
                           
                              átlagos belső szalonnavastagság a négy mért csigolya felett (mm),
                           
                        
            
                  4.
               
               
                  A mérési pontok leírása a Hollandia által a Bizottsághoz az 1249/2008/EK rendelet 23. cikkének (4) bekezdésével összhangban benyújtott jegyzék II. részében található.
                  A képlet a 73,5–107,5 kg tömegű hasított testekre érvényes.